मास्को। रूस के राष्ट्रपति ब्लादिमीर पुतिन ने आखिरकार अपनी पत्नी लयुडमिला से छुटकारा पा ही लिया
। तीस सालों के लंबे वैवाहिक जीवन के बाद पुतिन और लयुडमिला ने सरकारी टीवी पर संयुक्त साक्षात्कार में अपने तलाक की घोषणा की। पुतिन के इश्क के चर्चे रूस में चटकारे ले-लेकर पढ़े जाते हैं। दोनों के तलाक के लिए एलिन कबायेवा को भी जिम्मेदार माना जा रहा है। हालांकि, यह सिर्फ चर्चा ही है। (तस्वीरों में देखें, पुतिन का जिंदादिल अंदाज)
रूस के एक अखबार ने 2008 में दावा किया था कि पुतिन का इश्क ओलंपिक जिमनास्ट सांसद एलिना कबायेवा से चल रहा है। दोनों जल्दी ही शादी भी कर सकते हैं
। हालांकि, पुतिन की ओर से ऐसी खबरों का हमेशा खंडन किया गया। इस खबर के प्रकाशित होने के बाद अखबार के प्रकाशन को हमेशा के लिए बंद कर दिया गया था।
तलाक की घोषणा पुतिन ने अपनी शादी के 30 साल पूरे होने से कुछ सप्ताह पहले की है। पुतिन ने क्रेमलिन में एक कार्यक्रम में हिस्सा लेने के बाद यह घोषणा की तो लोगों में चकित रह गए। तलाक की घोषणा के पहले दोनों साथ-साथ बैले नृत्य देखने गए थे।
पुतिन ने रूस की रोस्सिआ-24 टीवी पर कहा कि यह हमारा संयुक्त फैसला है। उन्होंने आगे कहा कि कहा कि हम दोनों ने मिलकर यह तय किया है कि हम एक दूसरे से मिल नहीं पाते, दोनों की अपनी-अपनी जिंदगी है।
जबकि लयुडमिला ने कहा कि सचमुच में हमारा वैवाहिक जीवन खत्म हो गया क्योंकि हम व्यावहारिक रूप से एक दूसरे से कभी मिल नहीं पाते थे।
hin_Deva hin_Deva hin_Deva hin_Deva hin_Deva hin_Deva hin_Deva